Up-892/07
Natisni
Opravilna št.:
Up-892/07
Datum odločitve:
29. 3. 2007
ECLI:
ECLI:SI:USRS:2007:Up.892.07
Akt:
Ustavna pritožba zoper sklep Višjega sodišča v Kopru št. I Cp 1099/2005 z dne 9. 1. 2007 v zvezi s sklepom Okrožnega sodišča v Kopru št. P 749/2004 z dne 25. 5. 2005
Izrek:
Ustavna pritožba zoper sklep Višjega sodišča v Kopru št. I Cp 1099/2005 z dne 9. 1. 2007 v zvezi s sklepom Okrožnega sodišča v Kopru št. P 749/2004 z dne 25. 5. 2005  se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
5. 3. 2007
Vrsta odločitve:
sklep
Vrsta rešitve:
zavrženje
Dokument:
US27375
Dokument v PDF obliki:
Up-892-07.pdf
113 KB
Prenesite datoteko
Up-892/07-7
29. 3. 2007
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata 20. marca 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Kopru št. I Cp 1099/2005 z dne 9. 1. 2007 v zvezi s sklepom Okrožnega sodišča v Kopru št. P 749/2004 z dne 25. 5. 2005  se zavrže.
Obrazložitev
1. Sodišče prve stopnje je v pravdi zavrglo tožbo pritožnika (tožnika) zoper prvo in četrto toženko. Ugotovilo je namreč, da je bila prva toženka izbrisana iz sodnega registra, četrta toženka pa je umrla. Višje sodišče je zavrnilo pritožnikovo pritožbo. Pritožnik izpodbija v izreku navedeni sodni odločbi in predlaga, naj Ustavno sodišče izda začasno odredbo in z njo začasno uredi stanje glede na sporno pravno razmerje tako, da naj zadrži nadaljnje odločanje Okrožnega sodišča v Kopru v pravdni zadevi št. P 749/2004.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.
3. Zoper izpodbijano sodno odločbo Višjega sodišča je dovoljena revizija. Stranke lahko namreč vložijo revizijo zoper sklep sodišča druge stopnje, s katerim je bil postopek pravnomočno končan (prvi odstavek 384. člena Zakona o pravdnem postopku, Uradni list RS, št. 26/99 in nasl. – v nadaljevanju ZPP). Sklep o zavrženju tožbe zoper prvo in četrto toženo stranko je tak sklep. Drugi odstavek 384. člena ZPP določa še dodaten pogoj, po katerem mora iti za spor, v katerem bi bila dovoljena revizija zoper pravnomočno sodbo. Pritožnik je v tožbi kot vrednost spornega predmeta označil vrednost 2.577.444,70 SIT, kar pomeni, da je tudi ta pogoj izpolnjen. Pritožnik ni izkazal, da bi navedeno izredno pravno sredstvo izčrpal. Zoper odločbo Višjega sodišča v takšnem primeru ustavna pritožba ni dovoljena, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS ter prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić